**ПРОКУРАТУРА НА РЕПУБЛИКА БЪЛГАРИЯ**

**НАЦИОНАЛНА СЛЕДСТВЕНА СЛУЖБА**

**З А П О В Е Д**

**№ ……………/………… г.**

**Относно:** проведен търг с тайно наддаване за отдаване под наем на част от имот - публична държавна собственост, с обект на търга: „Част от първи етаж на блок 3 от недвижим имот на Национална следствена служба, гр. София,   
бул. „Д-р Г. М. Димитров“ № 42, представляваща кафе-барче с площ от общо 87,70 кв.м“, обявен със заповед № з-32/13.02.2018 г. на Директора на Национална следствена служба.

На основание чл. 16, ал. 2, във връзка с чл. 19, ал. 1 от Закона за държавната собственост, чл. 13, ал. 3, във връзка с чл. 55 и чл. 56 от Правилника за прилагане на Закона за държавната собственост, и протокол от 30.03.2018 г. на комисия, назначена със заповед № з-32/13.02.2018 г. на Директора на Национална следствена служба,

**З А П О В Я Д В А М :**

**1.** Определям „Бета плюс“ ЕООД, ЕИК: 175182482, със седалище и адрес на управление: гр. София, район „Триадица“, бул. „Витоша“ № 150, за наемател на част от първи етаж на блок 3 от недвижим имот на Национална следствена служба, гр. София, бул. „Д-р Г. М. Димитров“ № 42, представляваща кафе-барче с площ от общо 87,70 кв.м.

**2.** Месечната наемна цена е в размер на 1 200,00 лв. (хиляда и двеста лева) с включен ДДС. В наемната цена не са включени консумативните разходи, свързани с ползването на обекта.

**3.** Наемната цена се заплаща за всеки месец до 10-то число на текущия месец по набирателната сметка на Прокуратура на Република България   
IBAN: BG37BNBG96613300139101, BIC: BNBGBGSF при БНБ, като задължението за превеждане на наемната цена по сметка на Висш съдебен съвет е на Прокуратура на Република България.

**4.** В 10 (десет) - дневен срок от влизането в сила на настоящата заповед и след представяне на надлежен документ за платена гаранция за изпълнение на договора в размер на удвоена месечна наемна цена по т. 2, дирекция „Стопанисване на сграден фонд и техническо обслужване“ при Администрация на главния прокурорда организира сключването на договор с определения по т. 1 наемател.

**5.** Настоящата заповед да се съобщи на участника в търга по реда на Административнопроцесуалния кодекс и да се обяви на видно място в Съдебната палата, гр. София, бул. „Витоша“ № 2, в сградата на Национална следствена служба, както и да се публикува на интернет страницата на Прокуратура на Република България.

Заповедта подлежи на обжалване по реда на Административнопроцесуалния кодекс в 14-дневен срок от датата на уведомяване.

**ЗА** **Директор на НационалнаТА**

**следствена служба:**

**м. мАРИНОВ – заместник-директор на нСлС**

**съгласно заповед № з-65/27.03.2018 г. на директора на НСлС**